વડોદરામાં ભાયલી- અટલાદરા, માંજલપુર, ગોત્રી, અકોટા, વાઘોડિયા- આમોદર વગેરે સ્થળે આ બિલ્ડર ગૃ્રપોની સાઇટો અને સ્કીમો ચાલે છે. ડુપ્લેક્સ, ટેનામેન્ટ, વૈભવી ફલેટ સહિતની કન્સ્ટ્રકશન સાઇટો તેમજ બિલ્ડરો અને તેમના ભાગીદારોના નિવાસસ્થાન, ઓફિસો વગેરે સ્થળે આવકવેરા ખાતાના અધિકારીઓની ૪૦ ટુકડીઓ કામે લાગી હતી. દરોડાની કામગીરીમાં વડોદરા ઉપરાંત અમદાવાદથી પણ અધિકારીઓને મદદમાં બોલાવી લેવાયા હતા.